stanford-oval/wikipedia huggingface dataset:
มหากรุณาธารณี
อานิสงส์ของการสวดธารณี

ในพระสูตรกล่าวว่า ผู้ที่ตั้งใจสวดมหากรุณามนตร์นี้ด้วยจิตศรัทธาตั้งมั่น จะประกอบด้วยอานิสงส์เป็นกุศล 15 ประการ คือ
ที่ที่เกิดจะพบแต่กุศล 5 ประการ
ได้เกิดในประเทศกุศล
พบแต่ยามดี
พบแต่มิตรดี
ร่างกายประกอบด้วยอินทรีย์พร้อมมูล
จิตเป็นธรรมโดยสมบูรณ์
ไม่ผิดศีล
ญาติบริวารมีความกตัญญู ปรองดองกัน มีสามัคคีกัน
ทรัพย์สมบัติ โภคทรัพย์มีความสมบูรณ์ครบถ้วน
มีผู้เคารพและให้ความช่วยเหลือเสมอ
ทรัพย์สินที่มีอยู่ไม่มีใครมาปล้นชิง
คิดปรารถนาสิ่งใดจะได้สมความปรารถนา
ทวยเทพ นาค ให้ความปกปักรักษาอยู่ทุกเมื่อ
เกิดในที่ที่ได้เฝ้าพระพุทธเจ้า ได้ฟังธรรมของพระพุทธเจ้า
สามารถเข้าถึงอรรถแห่งพระธรรมที่ได้สดับ
นอกจากนี้ ยังมีอานิสงส์ทำให้ไม่ต้องมรณะด้วยเหตุ 15 ประการ คือ
ไม่ต้องมรณะด้วยความอดอยากข้นแค้น
ไม่ต้องมรณะด้วยการใส่ขื่อคา กักขัง และเฆี่ยนโบย
ไม่ต้องมรณะด้วยศัตรูจองเวร
ไม่ต้องมรณะด้วยการศึกสงคราม
ไม่ต้องมรณะด้วยสัตว์ขบกิน
ไม่ต้องมรณะด้วยงูพิษ แมลงป่อง
ไม่ต้องมรณะด้วยการจมน้ำ ไฟไหม้
ไม่ต้องมรณะด้วยยาพิษ
ไม่ต้องมรณะด้วยแมลงร้ายขบกัด
ไม่มรณะด้วยจิตใจว้าวุ่น เป็นบ้า
ไม่มรณะด้วยตกจากภูเขา ต้นไม้ และหน้าผาสูง
ไม่ต้องมรณะด้วยการสาปแช่งภูตผีปีศาจ
ไม่ต้องมรณะเพราะเทพร้ายและผีสาง
ไม่ต้องมรณะด้วยโรคร้ายเรื้อรัง
ไม่ต้องมรณะด้วยความไม่ประมาณตนจนเกินฐานะ
บทสวดนี้เป็นที่นับถือและสวดบูชาพระอวโลกิเตศวร (กวนอิม) กันอยู่ทั่วไปในหมู่พุทธศาสนิกชน ตั้งแต่อินเดียเหนือ เนปาล ทิเบต ไปจนถึงจีน ญี่ปุ่น และเกาหลี มหากรุณาธารณีนี้เป็นบทสวดของพระอวโลกิเตศวร ปางพันหัตถ์พันเนตร ในคัมภีร์ระบุว่า ผู้ที่เลื่อมใสถวายสักการะต่อพระอวโลกิเตศวรอยู่เป็นเนืองนิตย์ ตั้งใจสวดสรรเสริญพระนาม ย่อมจะถึงพร้อมในกุศลทั้งปวง สามารถยังวิบากกรรมอันมิมีประมาณให้สิ้นสูญ ครั้นเมื่อวายชนม์จะไปอุบัติ ณ สุขาวดีโลกธาตุแห่งองค์พระอมิตาภพุทธเจ้า
ดูเพิ่ม

ธารณี
พระสูตรมหายาน
มนตร์
แหล่งข้อมูลอื่น

Origin of the Avilokitasvara of Potala by Lokesh Chandra
เก็บถาวร 2011-07-14 ที่ เวย์แบ็กแมชชีน A Line by Line Commentary on the Great Compassion Mantra and its 42 Hands and Eyes Mantras of the "Sutra of the Vast, Great, Perfect, Full, Unimpeded Great Compassion Heart Dharani of the Thousand-Handed, Thousand-Eyed Bodhisattva Avalokiteshvara Who Regards the World’s Sounds"
มหากรุณาธารณี อักษรจีน เก็บถาวร 2009-05-21 ที่ เวย์แบ็กแมชชีน
มหากรุณาธารณีสูตร ฉบับแปลภาษาอังกฤษ เก็บถาวร 2009-01-27 ที่ เวย์แบ็กแมชชีน
Dharma Sound: Nīlakaņţha Dhāraņī - 7,02 Mb เก็บถาวร 2011-07-16 ที่ เวย์แบ็กแมชชีน
↑  https://sites.google.com/view/th-chtripitaka/%E0%B8%9E%E0%B8%A3%E0%B8%B0%E0%B8%AA%E0%B8%95%E0%B8%A3%E0%B8%88%E0%B8%99/%E0%B8%A1%E0%B8%AB%E0%B8%B2%E0%B8%81%E0%B8%A3%E0%B8%93%E0%B8%B2%E0%B8%98%E0%B8%B2%E0%B8%A3%E0%B8%93%E0%B8%AA%E0%B8%95%E0%B8%A3
1 2 3 4 5 6 7 8  "มหากรุณาธารณีสูตร". sites.google.com.
↑  https://84awatarn.wordpress.com/อานิสงค์/
ฟุตบอลทีมชาติบราซิลรุ่นอายุไม่เกิน 23 ปี

ฟุตบอลโอลิมปิกทีมชาติบราซิล (รู้จักในนาม บราซิล รุ่นอายุไม่เกิน 23 ปี) เป็นฟุตบอลทีมชาติบราซิลในการลงแข่งขันกีฬาโอลิมปิก จำกัดอายุไม่เกิน 23 ปี อนุญาตให้มีผู้เล่นที่อายุเกิน 23 ปีได้ไม่เกิน 3 คน อยู่ภายใต้การดูแลของสมาพันธ์ฟุตบอลบราซิล
แมวไทย

แมวไทย พันธุ์วิเชียรมาศ
แมวไทย  คือแมวที่มีถิ่นกำเนิดอยู่ในประเทศไทย คุณสมบัติที่ทำให้แมวไทยเหนือกว่าแมวชนิดอื่น คือ เรื่องอุปนิสัย แมวไทยมีความฉลาด มีความเป็นตัวของตัวเอง รู้จักคิด รู้จักประจบ รักบ้าน รักเจ้าของ และเหนืออื่นใด คือ รักความอิสระของตัวเองเป็นชีวิตจิตใจ อิสระที่ จะกิน จะดื่ม หรือจะไปไหนตามที่ใจชอบ ซึ่งถือว่าเป็นบุคลิกประจำตัวที่ทำให้แตกต่างจากแมวพันธุ์อื่น สีสันตามตัวของแมวไทย เป็นปัจจัยหนึ่งที่ทำให้นักรักแมวรู้สึกสุขใจยามได้มอง ไม่ว่าจะเป็น วิเชียรมาศ เก้าแต้ม ขาวมณีหรือขาวปลอด นิลรัตน์หรือดำปลอด ศุภลักษณ์หรือ ทองแดง สีสวาดหรือแมวไทยพันธุ์โคราช ต่างล้วนได้รับความสนใจ จากเจ้าของและผู้สนใจทั้งสิ้น
ประวัติ

แมวถือเป็นหนึ่งในสัตว์เลี้ยงของคนไทยมาช้านาน และได้รับสิทธิในการขึ้นไปอาศัยอยู่บนเรือนร่วมกับมนุษย์ ดังปรากฏในประเพณีขึ้นบ้านใหม่ที่จะมอบของมงคลต่าง ๆ แก่เจ้าของเรือน ซึ่งมีสัตว์เลี้ยงสองชนิดไก่และแมว ทั้งยังปรากฏแมวในสำนวนหรือสุภาษิตต่าง ๆ เป็นต้นว่า "หุงข้าวประชดหมา ปิ้งปลาประชดแมว" "ฝากปลาย่างไว้กับแมว" และ "แมวนอนหวด" เป็นต้น นอกจากเลี้ยงในเรือนแล้ว พระสงฆ์ก็นิยมเลี้ยงแมวในวัดด้วย เพราะป้องกันมิให้หนูมากัดทำลายพระไตรปิฏก
ตำราดูลักษณะแมว เกิดขึ้นมาตั้งแต่สมัยกรุงศรีอยุธยาซึ่งเป็นหนึ่งในตำราพรหมชาติซึ่งคัดลอกต่อ ๆ กันมา ฉบับหนึ่งอยู่ในการครอบครองของสมเด็จพระพุฒาจารย์ (นวม พุทฺธสโร) สมเด็จพระราชาคณะฝ่ายมหานิกาย ผู้โปรดปรานการเลี้ยงแมว ตำราดังกล่าวเป็นสมุดข่อย เนื้อหาแต่งเป็นโคลงและกาพย์ แบ่งแมวไทยออกเป็น 23 สายพันธุ์ เป็นแมวมงคล 17 สายพันธุ์ และแมวให้โทษ 6 สายพันธุ์ ส่วนตำราแมวฉบับอื่น ๆ ก็ระบุไว้ใกล้เคียงกัน จากเนื้อหาแสดงให้เห็นถึงค่านิยมของคนไทยด้านรูปลักษณ์ เพราะแมวมงคลนั้นล้วนมีลักษณะที่งาม อันแสดงให้เห็นว่าแมวเป็นสัตว์เลี้ยงที่เป็นบ้านเป็นตาของบ้าน ทั้งนี้แมวไทยส่วนใหญ่มีอุปนิสัยดี ไม่ดุร้าย ฉลาด รู้จักประจบประแจง รักเจ้าของ และมีความเป็นต้วของตัวเอง และมีข้อดีที่สำคัญคือมีภูมิต้านทานต่อโรคเขตร้อนสูง ขนสั้น ไม่มีปัญหาด้านเชื้อราจากความชื้น
เมื่อปี พ.ศ. 2427 พระบาทสมเด็จพระจุลจอมเกล้าเจ้าอยู่หัวได้พระราชทานแมววิเชียรมาศคู่หนึ่งให้แก่ กงสุลอังกฤษชื่อ โอเวน กูลด์ แมวไทยคู่นี้ชนะการประกวดแมวที่ กรุงลอนดอน และทำให้ชาวอังกฤษนิยมเลี้ยงแมวไทยมากขึ้น ในที่สุดก็แพร่หลายไปทั่วโลก และแมววิเชียรมาศก็เป็นที่รู้จักในภาษาอังกฤษว่า "Siamese Cat" หรือ แมวสยาม
สำหรับในประเทศไทย คนไทยที่เป็นที่รับรู้ดีว่าชอบเลี้ยงแมวไทย เช่น สมัคร สุนทรเวช อดีตนายกรัฐมนตรีและอดีตผู้ว่าราชการกรุงเทพมหานคร, พิชัย วาสนาส่ง อดีตผู้เชี่ยวชาญเรื่องการต่างประเทศ และ ดร.สมเกียรติ อ่อนวิมล อดีตผู้อำนวยการ อสมท. เป็นต้น
ประวัติ > แมวไทยในระดับนานาชาติ

ในสหรัฐอเมริกา แมวไทยตัวแรกเป็นแมวของ ลูซี่ เว็บบ์ ภรรยาของ รัทเทอร์ฟอร์ด บี. เฮส์ ประธานาธิบดีคนที่ 29 ของสหรัฐอเมริกา
ทั้งนี้แมววิเชียรมาศได้รับการยกย่องจากนักจิตบำบัดในฐานะแมวที่ช่วยเสริมสร้างความสดใสและสมดุลทางอารมณ์ให้กับผู้เลี้ยง และมักถูกแนะนำให้ผู้ป่วยโรคทางจิตเวชที่มีโรคซึมเศร้าหรือวิตกกังวล เพื่อเป็นตัวช่วยในการบำบัดอาการ ชาวต่างชาตินิยมนำแมวไทยไปผสมกับแมวพันธุ์ที่มีอุปนิสัยดุ เพื่อให้ลูกที่เกิดมาเชื่องหรือดุน้อยลง
ปัจจุบันแมวไทยที่ปรากฏในตำราซึ่งยังหลงเหลืออยู่คือ วิเชียรมาศ, โกนจา, ขาวมณี มาเลศ และศุภลักษณ์ ได้มีสิทธิบัตร แบ่งเป็น วิเชียรมาศ (พ.ศ. 2471) จดโดยอังกฤษ โกนจา, ขาวมณี (พ.ศ. 2542) และมาเลศ (พ.ศ. 2502) จดโดยสหรัฐ ศุภลักษณ์ (พ.ศ. 2567) จดโดยไทย
ปัจจุบันยีนของแมวไทยได้กระจายไปสู่แมวสายพันธุ์ต่างประเทศทั่วโลกมากถึง 40 สายพันธุ์ด้วยกัน
ชนิด

สมุดข่อยโบราณได้กล่าวถึงแมวไทยไว้ 23 ชนิด ซึ่งเป็นแมวดีให้คุณ 17 ชนิด และแมวร้ายให้โทษ 6 ชนิด แมวไทย (วิฬาร) ที่ยังเหลือให้พบเห็นในปัจจุบันนี้มี 6 ชนิดคือ วิเชียรมาศ สีสวาด ศุภลักษณ์ โกญจา ขาวมณี และแซมเสวตร แต่แท้จริงแล้วในสมุดข่อยโบราณได้กล่าวถึงแมวไทยว่ามีทั้งหมด 23 สายพันธุ์ แบ่งออกเป็นแมวให้คุณ 17 ชนิด และ แมวร้ายให้โทษอีก 6 ชนิด
ชนิด > แมวดีให้คุณ

| รูป | ชื่อ | ลักษณะ |
| --- | --- | --- |
|  | กรอบแว่น, อานม้า | มีขนสีขาวทั้งตัว ส่วนขอบตาและกลางแผ่นหลังมีสีดำ คล้ายกรอบแว่นตาและอานม้าตามลำดับ |
|  | กระจอก | มีขนสีดำมันทั้งตัว ตาสีเหลือง รอบปากมีสีขาว |
|  | การเวก | ขนมีสีดำทั้งตัว ปลายจมูกมีสีขาว สีเหลืองอำพัน |
|  | เก้าแต้ม | ขนมีสีขาวทั้งตัว มีจุดสีดำรอบตัวเก้าแห่ง คือ หัว คอ โคนขาหน้าและหลังทั้งสี่ ไหล่ทั้งสอง และโคนหาง |
|  | โกนจา, โกญจา, ร่องมด, ดำปลอด | ขนสั้นเรียบละเอียดสีดำสนิททั้งตัวนัยน์ตาสีเหลืองอมเขียว ปากเรียว หูตั้ง |
|  | จตุบท | มีสีดำ นอกจากปลายเท้าขึ้นมาจนถึงข้อพับทั้งสี่ข้างเป็นสีขาว นัยน์ตาเป็นสีเหลือง |
|  | แซมเสวตร | มีลักษณะเดียวกับโกนจา ตาสีเขียว แต่มีขนสีขาวแซม |
|  | นิลจักร | มีขนสีดำ บริเวณลำคอมีขนสีขาวเป็นวงเหมือนคล้องพวงมาลัย |
|  | นิลรัตน์ | มีลักษณะเดียวกับโกนจา ต่างกันตรงที่มีเล็บดำ ลิ้นดำ ฟันดำ และนัยน์ตาสีดำ |
|  | ปัดเสวตร, ปัดตลอด | มีขนสีดำเป็นมันเรียบ ยกเว้นปลายจมูกจนถึงปลายหางมีขาว ดวงตามีสีเหลืองคล้ายพลอย |
|  | มาเลศ, สีสวาด, โคราช, ดอกเลา | มีขนสั้นสีสวาด ผิวหนังบริเวณจมูกและริมฝีปากมีสีเงินหรือม่วงอ่อน นัยน์ตาสีเขียว |
|  | มุลิลา | มีขนสีดำ ขนเรียบเป็นมัน แต่บริเวณสองหูเป็นสีขาว นัยน์ตาสีเหลือง |
|  | รัตนกำพล | มีขนสีขาว ยกเว้นลำตัวจะมีสีดำคาด นัยน์ตาสีทอง |
|  | วิเชียรมาศ | มีขนสั้นสีน้ำตาลอ่อน แต้มสีครั่งหรือน้ำตาลบนใบหน้า หูสองข้าง เท้าทั้งสี่ หาง และอวัยวะเพศ นัยน์ตาสีฟ้า |
|  | วิลาศ | มีขนเรียบสีดำ ยกเว้นใบหูทั้งสองข้าง ปากล่างลงมาถึงหน้าอก ปลายเท้าทั้งสี่ และจากท้ายทอย หลัง จนถึงปลายหางมีสีขาว |
|  | ศุภลักษณ์, ทองแดง | มีขนสีทองแดง นัยน์ตาสีเหลืองอำพัน อุ้งเท้ามีสีชมพู |
|  | สิงหเสพย์, โสงหเสพย | มีขนสีดำทั้งตัว แต่มีสีขาวอยู่บริเวณริมฝีปาก จมูกและรอบคอ นัยน์ตาสีเหลืองทอง |
ชนิด > แมวร้ายให้โทษ

| รูป | ชื่อ | ลักษณะ |
| --- | --- | --- |
|  | กอบเพลิง | มีนิสัยชอบอยู่ลำพังในที่ลับตา เมื่อพบคนจะหลบหนี |
|  | ทุพลเพศ | มีสีขาวหม่น หางขอดหรือม้วน นัยน์ตาสีแดงเหมือนเลือด |
|  | ปีศาจ | มีรูปร่างผอม ผิวหนังเหี่ยวยาน หางขอด นัยน์ตาสีแดง เมื่อออกลูกก็จะกินลูกของตัวเอง |
|  | พรรณพยัคฆ์, ลายเสือ | มีขนหยาบสีมะกอกเขียวหรือมะกอกแดงคาดลายอย่างเสือ นัยน์ตาสีแดง ชอบร้องเสียงโหยหวน |
|  | หิณโทษ | เป็นแมวเพศเมียลักษณะสวยงาม ขนงาม แต่มักแท้งลูกในท้อง |
|  | เหน็บเสนียด | เป็นแมวรูปพรรณพิกลพิการ โคนหางสีออกด่างและมักเอาหางซ่อนไว้ใต้ก้น และชอบกัดแมวตัวอื่นเสมอ |
ชนิด > อื่น ๆ

เป็นแมวไทยที่พบในยุครัตนโกสินทร์ และไม่ปรากฏในสมุดข่อยในสมัยกรุงศรีอยุธยา ได้แก่
| รูป | ชื่อ | ลักษณะ |
| --- | --- | --- |
|  | กลีบบัว, สีกลีบบัว | ขนมีสีเทาอมชมพูล้วนทั้งตัว คล้ายกลีบดอกบัวบูชาพระ อุ้งเท้ามีสีชมพู พบในปี พ.ศ. 2559 มีจำนวน 6 ตัวทั่วประเทศ |
|  | ขาวมณี, ขาวปลอด | มีสีขาวปลอด มีตาสองสี เพิ่งถือกำเนิดในต้นยุครัตนโกสินทร์ |
|  | ท็องกินีส | เป็นแมวลูกผสมวิเชียรมาศกับเบอร์มีส ทำให้กลายเป็นแมวพันธุ์แท้ได้ หากนำท็องกินีสผสมกันก็จะออกลูกมาเป็นทั้งวิเชียรมาศและเบอร์มีส |
|  | เบอร์มีส, ทองแดง, ศุภโชค | เป็นแมวไทยที่ไม่ปรากฏในสมุดข่อย ผู้คนมักเรียกว่า "ทองแดง" และสับสนกับศุภลักษณ์ ต่างตรงที่เบอร์มีสมีตาสีทอง |
|  | วิฬาร์กรุงเทพ (เดิม มอคค่า) | เป็นแมวไทยสายพันธุ์ใหม่ พบในปี พ.ศ. 2558 มีจำนวน 25 ตัวทั่วประเทศ |
ความเชื่อ

คนไทยมีความเชื่อเรื่องลูกกรอกแมว คือซากลูกแมวที่ตายในท้อง หากนำมาบูชาจะเกิดลาภผล นอกจากนี้ยังเชื่อในเรื่องเพชรตาแมว คือลูกตาของแมวที่เป็นต้อหิน เมื่อแมวนั้นตาย ดวงตาที่เป็นต้อจะแข็งเป็นหิน หากใครครอบครองจะเกิดโชคลาภ คิดสิ่งใดหรือปรารถนาสิ่งใดก็จะสมประสงค์ดังหวัง
ดูเพิ่ม

ตำราแมว
แหล่งข้อมูลอื่น

แมวไทย
ชนิดของแมวไทย เก็บถาวร 16 มีนาคม 2007 ที่ เวย์แบ็กแมชชีน
แมวไทย ที่เฟซบุ๊ก
| ด ค กสายพันธุ์แมวไทย |
| --- | --- | --- |
| แมวให้คุณ | กรอบแว่น • กระจอก • การเวก • เก้าแต้ม • โกนจา • จตุบท • แซมเสวตร • นิลจักร • นิลรัตน์ • ปัดเสวตร • มาเลศ • มุลิลา • รัตนกำพล • วิเชียรมาศ • วิลาศ • ศุภลักษณ์ • สิงหเสพย์ |  |
| แมวให้โทษ | กอบเพลิง • ทุพลเพศ • ปีศาจ • พรรณพยัคฆ์ • หิณโทษ • เหน็บเสนียด |  |
| สายพันธุ์อื่น | กลีบบัว • ขาวมณี • ท็องกินีส • เบอร์มีส • วิฬาร์กรุงเทพ |  |
| ด ค กมรดกภูมิปัญญาทางวัฒนธรรมของชาติ สาขาความรู้และแนวปฏิบัติเกี่ยวกับธรรมชาติและจักรวาล โดยกระทรวงวัฒนธรรม |
| --- | --- |
อาหารและโภชนาการ:  น้ำปลาไทย  ต้มยำ ต้มยำกุ้ง  ผัดไทย  สำรับอาหารไทย  แกงเผ็ด  แกงเขียวหวาน  ส้มตำ  น้ำพริก  ปลาร้า  อาหารบาบ๋า  กระยาสารท  ขนมเบื้อง  ข้าวยำ  ข้าวหลาม  ข้าวต้มมัด  เมี่ยงคำ  มังคุดคัด  แกงพุงปลา  น้ำตาลมะพร้าว  ทุเรียนนนท์  ปลาสลิดบางบ่อ  บ่อเกลือ  นาเกลือ  น้ำผักสะทอน 
การแพทย์แผนไทย   และการแพทย์พื้นบ้าน:  ฤๅษีดัดตน  การนวดแผนไทย  ลูกประคบ  ยาหอม  หมอพื้นบ้านรักษากระดูกหัก  ยาหม่อง  การย่างไฟ  การสักยา 
การจัดการทรัพยากรธรรมชาติ:  คชศาสตร์ชาวกูย  ดอนปู่ตา  คึฉื่ยของกะเหรี่ยง  ข้าวหอมมะลิ  ปลากัดไทย  ไก่ชนไทย  แมวไทย  หม้อดินเผาเกาะเกร็ด 
โหราศาสตร์และดาราศาสตร์: โหราศาสตร์ไทย
 ศิลปะการแสดง  ช่างฝีมือดั่งเดิม  วรรณกรรมพื้นบ้าน  กีฬาภูมิปัญญาไทย  แนวปฏิบัติทางสังคม พิธีกรรมและงานเทศกาล  ความรู้และแนวปฏิบัติเกี่ยวกับธรรมชาติและจักรวาล  ภาษา  มรดกภูมิปัญญาทางวัฒนธรรม 
ภาพจิตรกรรมฝาผนังวัดพระเชตุพนวิมลมังคลารามราชวรมหาวิหารแสดงให้เห็นแมวกำลังจะจับหนู
แมวไทยบนแสตมป์ของ บริษัทไปรษณีย์ไทย จำกัด (ซ้ายบน) ขาวมณี, (ซ้ายล่าง) วิเชียรมาศ, (ขวาบน) มาเลศ, (ขวาล่าง) ศุภลักษณ์
แคว้นปกครองตนเองเคอฮิสทอนีบาดัฆชอน

38°0′N 73°0′E﻿ / ﻿38.000°N 73.000°E﻿ / 38.000; 73.000
| แคว้นปกครองตนเองเคอฮิสทอนีบาดัฆชอน รัสเซีย: Районы республиканского подчинения   ทาจิก: Ноҳияҳои тобеи ҷумҳурӣ |
| --- | --- |
แคว้นปกครองตนเอง

อาณาเขตของแคว้นในประเทศทาจิกิสถาน
ประเทศ:  ทาจิกิสถาน
ศูนย์กลางการบริหาร: ฆอรุฆ
การปกครอง
 • ผู้ว่าราชการแคว้น: Alisher Khudoyberdi
พื้นที่
 • ทั้งหมด: 64,200 ตร.กม. (24,800 ตร.ไมล์)
ประชากร (2019)
 • ทั้งหมด: 226,900 คน
 • ความหนาแน่น: 3.5 คน/ตร.กม. (9.2 คน/ตร.ไมล์)
รหัส ISO 3166: TJ-GB
ดัชนีการพัฒนามนุษย์ (2017): 0.671 ปานกลาง
แคว้นปกครองตนเองเคอฮิสทอนีบาดัฆชอน (ทาจิก: Вилояти Мухтори Кӯҳистони Бадахшон, อักษรโรมัน: Viloyati Mukhtori Kūhistoni Badakhshon; รัสเซีย: Горно-Бадахшанская автономная область, อักษรโรมัน: Gorno-Badakhshanskaya avtonomnaya oblast') เป็นแคว้นปกครองตนเองทางตะวันออกของประเทศทาจิกิสถานในเทือกเขาปามีร์ ครอบคลุมพื้นที่เกือบร้อยละสี่สิบห้าของประเทศ แต่มีประชากรเพียงร้อยละสองของประเทศเท่านั้น
แหล่งข้อมูลอื่น

แผนที่ภูมิภาค Gorno-Badakhshan ของทาจิกิสถาน เก็บถาวร 27 กันยายน 2007 ที่ เวย์แบ็กแมชชีน
หน่วยงานของรัฐเกี่ยวกับการต่อต้านการผูกขาดทางการเมืองและการสนับสนุนธุรกิจในรัฐบาลสาธารณรัฐทาจิกิสถาน
| ด ค กแคว้นของประเทศทาจิกิสถาน |
| --- | --- | --- | --- |
|  |  แคว้นซุฆด์  แคว้นฆัตลอน  เขตภายใต้การบริหารของสาธารณรัฐ  แคว้นปกครองตนเองเคอฮิสทอนีบาดัฆชอน  |  แคว้นซุฆด์  แคว้นฆัตลอน  เขตภายใต้การบริหารของสาธารณรัฐ  แคว้นปกครองตนเองเคอฮิสทอนีบาดัฆชอน  |  |
กีฬาฟุตบอลในซีเกมส์ 2015

| ฟุตบอลชาย  ในซีเกมส์ 2015 |
| --- | --- |
สนาม: สนามกีฬาแห่งชาติสิงคโปร์  สนามฟุตบอล จาลัน เบซาร์ สนามฟุตบอลไป่ฉาน
วันที่: 29 พฤษภาคม – 15 มิถุนายน 2558
จำนวนนักกีฬา: 319 คน จาก 11 ประเทศ
← 20132017 →
การแข่งขันฟุตบอลในกีฬาซีเกมส์ 2015 ครั้งที่ 28 จัดขึ้นที่สนามกีฬาแห่งชาติสิงคโปร์, สนามฟุตบอล จาลัน เบซาร์, สนามฟุตบอล ไป่ฉาน, สิงคโปร์ ระหว่างวันที่ 29 พฤษภาคม ถึง 15 มิถุนายน 2558 การมอบเหรียญรางวัลจะมีขึ้นสำหรับการแข่งขันประเภททีมชาย
ผลการแข่งขัน ปรากฏว่า ไทย เป็นผู้ครองเหรียญทอง โดยในรอบชิงชนะเลิศ เอาชนะ พม่า ไปได้ 3-0 ประตู นับเป็นเหรียญทองครั้งที่ 15 จากการเข้าชิงทั้งหมด 19 ครั้ง และสามารถทำประตูคู่แข่งได้ถึง 24 ประตู โดยเสียไปแค่ประตูเดียวเท่านั้น
ตารางสรุปเหรียญ > ตารางเหรียญ

| อันดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  ไทย | 1 |  |  | 1 |
| 2 |  พม่า |  | 1 |  | 1 |
| 3 |  เวียดนาม |  |  | 1 | 1 |
| รวม | รวม | 1 | 1 | 1 | 3 |
ตารางสรุปเหรียญ > ตารางผู้ได้รับเหรียญรางวัล

| ประเภท | เหรียญทอง | เหรียญเงิน | เหรียญทองแดง |
| --- | --- | --- | --- |
| ชาย |  ไทย ชนินทร์ แซ่เอียะ พีระพัฒน์ โน้ตชัยยา สุริยา สิงห์มุ้ย เชาว์วัฒน์ วีระชาติ อดิศร พรหมรักษ์ สารัช อยู่เย็น ฐิติพันธ์ พ่วงจันทร์ อาทิตย์ ดาวสว่าง ภิญโญ อินพินิจ นูรูล ศรียานเก็ม นฤบดินทร์ วีรวัฒโนดม ปกรณ์ เปรมภักดิ์ ธนบูรณ์ เกษารัตน์ ชนาธิป สรงกระสินธ์ ทริสตอง โด สมพร ยศ เจนรบ สำเภาดี ชนานันท์ ป้อมบุปผา ศิวกร จักขุประสาท รุ่งรัฐ ภูมิจันทึก |  พม่า Kyaw Zin Phyo Sithu Aung Hlaing Bo Bo Aung Show Thar Maung Nay Lin Tun Kaung Sat Naing Aung Kyaw Naing Kyaw Zin Lwin Ko Ko Hein Phyo Ko Ko Thein Hein Thiha Zaw Zon Moe Aung Chit Su Moe Shine Thura Ye Ko Oo Thiha Zaw Ye Win Aung Thein Naing Oo Win Zin Oo Aung Wai Phyo |  เวียดนาม Phạm Văn Tiến Nguyễn Hữu Dũng ฝั่ม หม่าญ หุ่ง Nguyễn Minh Tùng Nguyễn Công Phượng Đỗ Duy Mạnh Vũ Ngọc Thịnh Huỳnh Tấn Tài Nguyễn Huy Hùng Quế Ngọc Hải Lê Thanh Bình Mạc Hồng Quân Hồ Ngọc Thắng Nguyễn Văn Toàn Trần Phi Sơn Nguyễn Thanh Hiền Phạm Đức Huy Võ Huy Toàn Bùi Tiến Dũng Phí Minh Long |
ตารางการแข่งขัน

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| P | รอบคัดเลือก | ½ | รอบรองชนะเลิศ | B | รอบชิงอันดับที่ 3 | F | รอบชิงชนะเลิศ |
| ประเภท＼วันที่ | ศุกร์ 29 | เสาร์ 30 | อาทิตย์ 31 | จันทร์ 1 | อังคาร 2 | พุธ 3 | พฤหัสบดี 4 | ศุกร์ 5 | เสาร์ 6 | อาทิตย์ 7 | จันทร์ 8 | อังคาร 9 | พุธ 10 | พฤหัสบดี 11 | ศุกร์ 12 | เสาร์ 13 | อาทิตย์ 14 | จันทร์ 15 | จันทร์ 15 | อังคาร 16 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ชาย | P | P | P | P | P | P | P |  | P | P | P | P | P | P |  | ½ |  | B | F |  |
สนามแข่งขัน

สนามฟุตบอลสามสนามที่จะใช้เป็นแมตช์เจ้าภาพการแข่งขันฟุตบอล:
| สิงคโปร์ |
| --- | --- | --- |
| สนามกีฬาแห่งชาติสิงคโปร์ | สนามฟุตบอล จาลัน เบซาร์ | สนามฟุตบอลไป่ฉาน |
| ความจุ: 55,000 | ความจุ: 8,000 | ความจุ: 4,200 |
การจับสลากแบ่งสาย

การจับสลากแบ่งสายมีขึ้นเมื่อวันที่ 15 เมษายน พ.ศ. 2558.
| โถที่ 1 | โถที่ 2 |
| --- | --- |
  สิงคโปร์ (เจ้าภาพ)   อินโดนีเซีย    พม่า    กัมพูชา    ฟิลิปปินส์:   ไทย (ทีมวาง)   มาเลเซีย    เวียดนาม    ลาว    บรูไน    ติมอร์-เลสเต
รายชื่อผู้เล่น

บทความหลัก: ฟุตบอลในซีเกมส์ 2015 – รายชื่อผู้เล่นทีมชาย
ทีมชาย > รอบแบ่งกลุ่ม > กลุ่ม เอ

| อันดับ | ทีมด ค ก | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบ |
| --- | --- | --- | --- | --- | --- | --- | --- | --- | --- | --- |
| 1 |  พม่า | 4 | 3 | 1 | 0 | 14 | 7 | +7 | 10 | ผ่านเข้ารอบ รองชนะเลิศ |
| 2 |  อินโดนีเซีย | 4 | 3 | 0 | 1 | 11 | 5 | +6 | 9 | ผ่านเข้ารอบ รองชนะเลิศ |
| 3 |  สิงคโปร์ (H) | 4 | 2 | 0 | 2 | 5 | 4 | +1 | 6 |  |
| 4 |  กัมพูชา | 4 | 1 | 1 | 2 | 8 | 13 | −5 | 4 |  |
| 5 |  ฟิลิปปินส์ | 4 | 0 | 0 | 4 | 2 | 11 | −9 | 0 |  |
ปรับปรุงข้อมูลล่าสุด วันที่ 11 มิถุนายน 2015. แหล่งที่มา: ซีเกมส์ 2015
กฎการจัดอันดับ: 1) คะแนน; 2) ผลต่างประตู; 3) ประตูรวม
 เจ้าภาพ.
1 มิถุนายน
19:30 (เวลาไทย)
| ฟิลิปปินส์  | 0–1 |  สิงคโปร์ |
| --- | --- | --- |
|  | รายงาน | Sheikh  45' |
ผู้ตัดสิน: Hiroyuki Kimura (ญี่ปุ่น)
2 มิถุนายน
19:30 (เวลาไทย)
| พม่า  | 4–2 |  อินโดนีเซีย |
| --- | --- | --- |
| Shine Thura  21' Sithu Aung  38', 54' Kyaw Zin Lwin  66' | รายงาน | Abduh  45+2' Ahmad  70' |
ผู้ตัดสิน: Kim Hee-gon (เกาหลีใต้)
3 มิถุนายน
19:30 (เวลาไทย)
| กัมพูชา  | 3–1 |  ฟิลิปปินส์ |
| --- | --- | --- |
| Udom  30' Sokpheng  41' Vathanaka  81' | รายงาน | Salenga  53' |
ผู้ตัดสิน: Mooud Bonyadifard (อิหร่าน)
4 มิถุนายน
19:30 (เวลาไทย)
| สิงคโปร์  | 1–2 |  พม่า |
| --- | --- | --- |
| Faris  34' (จุดโทษ) | รายงาน | Nay Lin Tun  24' Ye Ko Oo  60' |
ผู้ตัดสิน: Yousef Al-Marzouq (คูเวต)
6 มิถุนายน
19:30 (เวลาไทย)
| อินโดนีเซีย  | 6–1 |  กัมพูชา |
| --- | --- | --- |
| Muchlis  12', 68', 74' Ahmad  37' Wawan  85' Evan  90+3' | รายงาน | Udom  56' (จุดโทษ) |
ผู้ตัดสิน: Alkhudhayr Turki (ซาอุดิอาระเบีย)
7 มิถุนายน
19:30 (เวลาไทย)
| ฟิลิปปินส์  | 1–5 |  พม่า |
| --- | --- | --- |
| Felongco  17' | รายงาน | Nay Lin Tun  21' Shine Thura  46' Ye Win Aung  62' Sithu Aung  69' Kyaw Zin Lwin  90+1' |
ผู้ตัดสิน: Khamis Al-Kuwari (กาตาร์)
8 มิถุนายน
19:30 (เวลาไทย)
| กัมพูชา  | 1–3 |  สิงคโปร์ |
| --- | --- | --- |
| Vathanaka  56' | รายงาน | Safirul  45+1'   Faris  45+2'   Sahil  90' |
ผู้ตัดสิน: Ma Ning (จีน)
9 มิถุนายน
19:30 (เวลาไทย)
| อินโดนีเซีย  | 2–0 |  ฟิลิปปินส์ |
| --- | --- | --- |
| Evan  4', 13' | รายงาน |  |
ผู้ตัดสิน: Aziz Asimov (อุซเบกิสถาน)
10 มิถุนายน
19:30 (เวลาไทย)
| พม่า  | 3–3 |  กัมพูชา |
| --- | --- | --- |
| Thiha Zaw  53' Kaung Sat Naing  89' Sithu Aung  90+1' | รายงาน | Sokpheng  26', 55' Vathanaka  45+5' (จุดโทษ) |
ผู้ตัดสิน: Hiroyuki Kimura (ญี่ปุ่น)
11 มิถุนายน
19:30 (เวลาไทย)
| สิงคโปร์  | 0–1 |  อินโดนีเซีย |
| --- | --- | --- |
|  | รายงาน | Evan  46' |
ผู้ตัดสิน: Kim Hee-gon (เกาหลีใต้)
ทีมชาย > รอบแพ้คัดออก

บทความหลัก: ฟุตบอลในซีเกมส์ 2015 – รอบแพ้คัดออก
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|   | Semi-finals | Semi-finals |  |  | Final | Final |  |

|  | 13 มิถุนายน – กัลลัง, สิงคโปร์ | 13 มิถุนายน – กัลลัง, สิงคโปร์ |  |  |  |  |  |
|  |   พม่า |  2 |   |  |  |  |  |
|  |   เวียดนาม |  1 |   |  |  |  |  |
|  |   |  |   |  |  |  |  |
|  |  |  |  |  | 15 มิถุนายน – กัลลัง, สิงคโปร์ | 15 มิถุนายน – กัลลัง, สิงคโปร์ |  |
|  |   |   |   |   |   พม่า |  0 |  |
|  |   |   |   |   |   ไทย |  3 |  |

|  |  |  |   |  |  |  |  |
|  |  |  |  |  | Third place | Third place |  |
|  | 13 มิถุนายน – กัลลัง, สิงคโปร์ | 13 มิถุนายน – กัลลัง, สิงคโปร์ |   |  | 15 มิถุนายน – กัลลัง, สิงคโปร์ | 15 มิถุนายน – กัลลัง, สิงคโปร์ |  |
|  |   ไทย |  5 |   |  |   เวียดนาม |  5 |  |
|  |   อินโดนีเซีย |  0 |   |  |   อินโดนีเซีย |  0 |  |
ทีมชาย > รอบแพ้คัดออก > รอบรองชนะเลิศ

13 มิถุนายน พ.ศ. 2558
13:00 (เวลาไทย)
| พม่า  | 2–1 |  เวียดนาม |
| --- | --- | --- |
| Sithu Aung  39' (จุดโทษ) Nay Lin Tun  79' | รายงาน | Võ Huy Toàn  71' |
ผู้ตัดสิน: Turki Al-Khudair (ซาอุดิอาระเบีย)
13 มิถุนายน พ.ศ. 2558
19:30 (เวลาไทย)
| ไทย  | 5–0 |  อินโดนีเซีย |
| --- | --- | --- |
| รุ่งรัฐ  13', 51' ฐิติพันธ์  29' นฤบดินทร์  56' ชนาธิป  89' | รายงาน |  |
ผู้ตัดสิน: Hiroyuki Kimura (ญี่ปุ่น)
ทีมชาย > รอบแพ้คัดออก > รอบชิงเหรียญทองแดง

15 มิถุนายน พ.ศ. 2558
13:00 (เวลาไทย)
| เวียดนาม  | 5–0 |  อินโดนีเซีย |
| --- | --- | --- |
| Mạc Hồng Quân  14' (จุดโทษ) Võ Huy Toàn  21', 41' Nguyễn Hữu Dũng  45+1' Quế Ngọc Hải  71' | รายงาน |  |
ผู้ตัดสิน: Khamis Al-Kuwari (กาตาร์)
ทีมชาย > รอบแพ้คัดออก > รอบชิงเหรียญทอง

15 มิถุนายน พ.ศ. 2558
19:30 (เวลาไทย)
| พม่า  | 0–3 |  ไทย |
| --- | --- | --- |
|  | รายงาน | ธนบูรณ์  54' ชนานันท์  64'  ภิญโญ  78' |
ผู้ตัดสิน: Kim Hee-gon (เกาหลีใต้)
ตารางหลังจบการแข่งขัน

| อันดับ | กลุ่ม | ทีม | เล่น | ชนะ | เสมอ | แพ้ | ได้ | เสีย | ต่าง | คะแนน | หลังจบการแข่งขัน |
| --- | --- | --- | --- | --- | --- | --- | --- | --- | --- | --- | --- |
| 1 | บี |  ไทย | 7 | 7 | 0 | 0 | 24 | 1 | +23 | 21 | เหรียญทอง |
| 2 | เอ |  พม่า | 6 | 4 | 1 | 1 | 16 | 11 | +5 | 13 | เหรียญเงิน |
| 3 | บี |  เวียดนาม | 7 | 5 | 0 | 2 | 23 | 6 | +17 | 15 | เหรียญทองแดง |
| 4 | เอ |  อินโดนีเซีย | 6 | 3 | 0 | 3 | 11 | 15 | −4 | 9 | อันดับที่สี่ |

| 5 | บี |  มาเลเซีย | 5 | 3 | 0 | 2 | 7 | 7 | 0 | 9 | ตกรอบใน รอบแบ่งกลุ่ม |
| 6 | เอ |  สิงคโปร์ (H) | 4 | 2 | 0 | 2 | 5 | 4 | +1 | 6 | ตกรอบใน รอบแบ่งกลุ่ม |
| 7 | บี |  ลาว | 5 | 2 | 0 | 3 | 6 | 13 | −7 | 6 | ตกรอบใน รอบแบ่งกลุ่ม |
| 8 | เอ |  กัมพูชา | 4 | 1 | 1 | 2 | 8 | 13 | −5 | 4 | ตกรอบใน รอบแบ่งกลุ่ม |
| 9 | บี |  ติมอร์-เลสเต | 5 | 1 | 0 | 4 | 4 | 10 | −6 | 3 | ตกรอบใน รอบแบ่งกลุ่ม |
| 10 | เอ |  ฟิลิปปินส์ | 4 | 0 | 0 | 4 | 2 | 11 | −9 | 0 | ตกรอบใน รอบแบ่งกลุ่ม |
| 11 | บี |  บรูไน | 5 | 0 | 0 | 5 | 2 | 17 | −15 | 0 | ตกรอบใน รอบแบ่งกลุ่ม |
แหล่งที่มา: ตารางคะแนนหลังจบรอบสุดท้าย
 เจ้าภาพ.
ตารางหลังจบการแข่งขัน > อันดับดาวซัลโว

ชนานันท์ ป้อมบุปผา
Sithu Aung
Võ Huy Toàn
Evan Dimas
Mạc Hồng Quân
รุ่งรัฐ ภูมิจันทึก
ฐิติพันธ์ พ่วงจันทร์
Chan Vathanaka
Keo Sokpheng
Muchlis Hadi
Nay Lin Tun
Nguyễn Công Phượng
เจนรบ สำเภาดี
นฤบดินทร์ วีรวัฒโนดม
นูรูล ศรียานเก็ม
ทริสตอง โด
Prak Mony Udom
Tristan Alif Naufal
Phoutthasay Khochalern
Soukchinda Natphasouk
Syahrul Azwari Ibrahim
Kyaw Zin Lwin
Shine Thura
Faris Ramli
Lê Thanh Bình
Quế Ngọc Hải
Trần Phi Sơn
ชนาธิป สรงกระสินธ์
ธนบูรณ์ เกษารัตน์
ปกรณ์ เปรมภักดิ์
ภิญโญ อินพินิจ
สารัช อยู่เย็น
Azwan Ali Rahman
Faiq Jefri Bolkiah
Abduh Lestaluhu
Wawan Febrianto
Bounthavy Sipasong
Khonesavanh Sihavong
Adam Nor Azlin
D. Saarvindran
Muhammad Syafiq Ahmad
Nurridzuan Abu Hassan
Saiful Ridzuwan Selamat
Kaung Sat Naing
Thiha Zaw
Ye Ko Oo
Ye Win Aung
Paolo Salenga
Shirmar Felongco
Safirul Sulaiman
Sahil Suhaimi
Sheikh Abdul Hadi
Frangcyatma Alves
Henrique Cruz
Jairo Neto
Paulo Helber
Nguyễn Thanh Hiền
Nguyễn Văn Toàn
Phạm Đức Huy
ฝั่ม หม่าญ หุ่ง
แหล่งข้อมูลอื่น

Competition Schedule (อังกฤษ)
| ด ค กกีฬาฟุตบอลในซีเกมส์ |
| --- | --- | --- |
| กีฬาแหลมทอง |  1959  1961  1965  1967  1969  1971  1973  1975  |  |
| กีฬาซีเกมส์ |  1977  1979  1981  1983  1985  1987  1989  1991  1993  1995  1997  1999  2001  2003  2005  2007  2009  2011  2013  2015  2017  2019  2021  2023  2025  |  |
| ด ค กซีเกมส์ 2015 (สิงคโปร์) |
| --- | --- | --- |
|  กระโดดน้ำ  ว่ายน้ำ  ระบำใต้น้ำ  โปโลน้ำ  ยิงธนู  กรีฑา  แบดมินตัน  บาสเกตบอล  บิลเลียดและสนุกเกอร์  โบว์ลิ่ง  มวยสากล  เรือแคนู  จักรยาน  ขี่ม้า  ฟันดาบ  ฟลอร์บอล  ฟุตบอล  กอล์ฟ  ยิมนาสติก  ฮอกกี้  ยูโด  เนตบอล  ปันจักสีลัต  เปตอง  เรือพาย  รักบี้ 7 คน  เรือใบ  เซปักตะกร้อ  ยิงปืน  ซอฟท์บอล  สควอช  เทเบิลเทนนิส  เทควันโด  เทนนิส  เรือประเพณี  ไตรกีฬา  วอลเลย์บอลในร่ม  สกีน้ำ  วูซู  |  กระโดดน้ำ  ว่ายน้ำ  ระบำใต้น้ำ  โปโลน้ำ  ยิงธนู  กรีฑา  แบดมินตัน  บาสเกตบอล  บิลเลียดและสนุกเกอร์  โบว์ลิ่ง  มวยสากล  เรือแคนู  จักรยาน  ขี่ม้า  ฟันดาบ  ฟลอร์บอล  ฟุตบอล  กอล์ฟ  ยิมนาสติก  ฮอกกี้  ยูโด  เนตบอล  ปันจักสีลัต  เปตอง  เรือพาย  รักบี้ 7 คน  เรือใบ  เซปักตะกร้อ  ยิงปืน  ซอฟท์บอล  สควอช  เทเบิลเทนนิส  เทควันโด  เทนนิส  เรือประเพณี  ไตรกีฬา  วอลเลย์บอลในร่ม  สกีน้ำ  วูซู  |  |